ການ​ຕົກ​ລົງ​ກັນ​ບໍ່​ໄດ້ ເຮັດ​ໃຫ້​ກອງ​ປະ​ຊຸມ ສະ​ພາບ​ອາ​ກາດ ສ​ປ​ຊ ຕໍ່​ເວ​ລາ​ພິ​ເສດ ເປັນ​ວັນ​ທີ​ສອງ 
ທ່ານ​ ເມ​ເຢີ ໄດ້​ກ່າວ​ວ່າ “ໂລກ​ແມ່ນ​ກຳ​ລັງ​ຖືກ​ເຜົາ​ໄໝ້ ແລະ ປ້ອງ​ຢ້ຽມ​ເພື່ອຫຼົບ​ໜີ​ຂອງ​ພວກ​ເຮົາ​ແມ່ນກຳ​ລັງ​ຍາກ​ທີ່​ຈະ​ເຂົ້າ​ໄປ​ຫາ ໃນ​ເມື່ອ​ພວກ​ເຮົາ​ບໍ່​ສາ​ມາດ​ທີ່​ຈະ​ລົງ​ມື​ເຮັດດົນ​ກວ່ານີ້.
ການເຈລະຈາ ກ່ຽວກັບ ສະພາບອາກາດ ສະຫະປະຊາຊາດ ໃນນະຄອນຫຼວງ ມາດຣິດ ໄດ້ກ້າວເຂົ້າສູ່ວັນທີສອງຂອງການຕໍ່ເວລາພິເສດໃນວັນອາທິດມື້ນີ້, ດ້ວຍບັນດາເຈົ້າໜ້າທີ່ຈາກເກືອບ 200 ປະເທດບໍ່ສາມາດທີ່ຈະແກ້ໄຂທາງຕັນ ກ່ຽວກັບ ຈຸດທີ່ສຳຄັນໃນການບໍ່ເຫັນພ້ອມກັນນັ້ນ ປະທານຂອງກອງປະຊຸມ, ລັດຖະມົນຕີສິ່ງແວດລ້ອມຂອງປະເທດ ຊີເລ ທ່ານນາງ ຄາໂຣໄລນາ ສມິດ (Carolina Schmidt) ໄດ້ກ່າວຕໍ່ບັນດາຜູ້ແທນທີ່ມີຄວາມອ່ອນເພຍ ໃຫ້ພິນາລະນາຂໍ້ຕົກລົງໃໝ່ທີ່ຖືກຮ່າງຂຶ້ນໂດຍທີມຂອງທ່ານນາງ ແລະ ປະຊຸມກັນຕອນ 1 ໂມງເຄິ່ງຕອນເຊົ້າ ສຳລັບການເຈລະຈາຕໍ່ໄປ ທ່ານນາງໄດ້ກ່າວໃນຂະນະທີ່ການເຈລະຈາໄດ້ກ້າວເຂົ້າສູ່ວັນທີ 14 ວ່າ “ມັນໄດ້ມີຄວາມຫຍຸ້ງຍາກຫຼາຍ ແລະ ດົນຫຼາຍ ທ່ານນາງ ສມິດ ໄດ້ກ່າວວ່າ ແຕ່ຄວາມກ້າວໜ້າບາງຢ່າງຕ້ອງໄດ້ມີການລົງມືເຮັດ, ໂດຍກ່າວເພີ່ມເຕີມວ່າ “ສິ່ງຕ່າງໆແມ່ນກຳລັງມາພ້ອມກັນ ” ບັນດາປະເທດທີ່ພັດທະນາ ແລະ ກຸ່ມສິ່ງແວດລ້ອມໄດ້ເຕືອນວ່າ ຮ່າງຂໍ້ຕົກລົງທີ່ໄດ້ວົນວຽນໄປມາໃນຂ້າມຄືນວັນເສົານັ້ນ ມີຄວາມສ່ຽງທີ່ຈະທຳລາຍ ຫຼື ຢຸດຄຳໝັ້ນສັນຍາທີ່ໄດ້ເຮັດໃນຂໍ້ຕົກລົງສະພາບອາກາດ ປາຣີ ປີ 2015 ທ່ານ ອາລເດັນ ເມເຢີ, ນັກຊ່ຽວຊານດ້ານນະໂຍບາຍ ສະພາບອາກາດ ຢູ່ສະຫະພັນນັກວິທະນາສາດທີ່ມີຄວາມເປັນຫ່ວງ ໄດ້ກ່າວວ່າ “ຂ້າພະເຈົ້າໄດ້ເຂົ້າຮ່ວມໃນການເຈລະຈາກສະພາບອາກາດນີ້ ນັບຕັ້ງແຕ່ເຂົາເຈົ້າໄດ້ເລີ່ມຂຶ້ນໃນປີ 1991, ແຕ່ຂ້າພະເຈົ້າບໍ່ເຄີຍໄດ້ຫຍັງ ທີ່ບໍ່ເຊື່ອມຕໍ່ກັນຢ່າງສິ້ນເຊີງຄືທີ່ພວກເຮົາໄດ້ເຫັນຢູ່ນີ້, ໃນນະຄອນຫຼວງ ມາດຣິດ ລະຫວ່າງສິ່ງບັນດານັກເຈລະຈາສະພາບອາກາດຕ້ອງການ ແລະ ປະຊາຊົນຂອງໂລກຮຽກຮ້ອງ, ແລະ ສິ່ງທີ່ບັນດານັກເຈລະຈາສະພາບອາກາດກຳລັງແກ້ໄຂ ” ທ່ານ ເມເຢີ ໄດ້ກ່າວວ່າ ຮ່າງຂໍ້ຕົກລົງໃນປັດຈຸບັນບໍ່ໄດ້ສະທ້ອນເຖິງຄຳເຕືອນທີ່ຮີບດ່ວນຈາກບັນດານັກວິທະຍາສາດ ທີ່ວ່າການປ່ອຍແກັສເຮືອນແກ້ວຕ້ອງໄດ້ຫຼຸດລົງຢ່າງຫຼວງຫຼາຍ ແລະ ໄວ ທ່ານ ເມເຢີ ໄດ້ກ່າວວ່າ “ໂລກແມ່ນກຳລັງຖືກເຜົາໄໝ້ ແລະ ປ້ອງຢ້ຽມເພື່ອຫຼົບໜີຂອງພວກເຮົາແມ່ນກຳລັງຍາກທີ່ຈະເຂົ້າໄປຫາ ໃນເມື່ອພວກເຮົາບໍ່ສາມາດທີ່ຈະລົງມືເຮັດດົນກວ່ານີ້ ໃນບັນຫາຫຼັກຕ່າງໆທີ່ຕ້ອງໄດ້ປຶກສາຫາລືກັນໃນນະຄອນຫຼວງ ມາດຣິດ ແມ່ນກົດລະບຽບທັງຫຼາຍສຳລັບຕະຫຼາດອາຍຄາບັອນສາກົນ ແລະ ລະບົບສຳລັບການສົ່ງເງິນເພື່ອຊ່ວຍເຫຼືອປະເທດທີ່ທຸກຍາກຕ່າງໆ ໃນການຮັບມືກັບຜົນກະທົບຂອງສະພາບອາກາດປ່ຽນແປງ